Wimbledon: Kiša omela polufinalne susrete tenisača (3/7/04) - 2004-07-03
U trenutku prekida Ančić je izgubio jedan set od Roddicka, a rezultat u drugome je 4-3 za američkog tenisača
Kiša je i jučer bila vijest dana na Wimledonu. Naime, zbog kiše susreti polufinala tenisača počeli su kasno, a iz istog razloga ponovno su prekinuti. To nije bila loša vijest za hrvatskog tenisača Maria Ančića koji je u trenutku prekida susreta gubio od Amerikanca Andya Roddicka s 1-0 u setovima, a u drugom setu bilo je 4-3 za američkog tenisača. U drugom susretu branitelj titule Roger Federer ima čvrsto vodstvo protiv Francuza Sebastiana Grosjeana, 6-2 i 6-3 po setovima, a u trećem, možda i odlučujućem ima prednost od 4-3. Danas u Belgiji počinje najpoznatija biciklistička utrka na svijetu – Tour de France. Sve oči bit će uprte prema peterostrukom pobjedniku, Amerikancu Lanceu Armstrongu koji juriša na rekordnu, šestu uzastopnui pobjedu. Utrka se sastoji od 20 dionica s ukupno 3,390 kilometara, a Tour de France završava 25. Srpnja u Parizu. U Francuskoj se ovog vikenda održava i Velika nagrada Francuske u formuli jedan. Na jučerašnjim treninzima najbrži su bili Ferarriji Rubensa Barichella i Michaela Schumachera. Ipak, najupečatljiviji događaj jučerašnjeg treninga bio je udes Juana Pabla Montoye koji je izletio s piste i udario od zid od guma. Premda se radilo o teškom udesu Kolumbijac je prošao bez ozljeda.